钦定古今图书集成/明伦汇编/氏族典/第381卷 > 《廖用贤尚友录》 > 李南
## 钦定古今图书集成/明伦汇编/氏族典/第381卷 > 《廖用贤尚友录》 > 李南

按《后汉书李南传》：“南字孝山，丹阳句容人。少笃学，明
于风角。和帝永元中，太守马棱坐盗贼事被征，当诣
廷尉，南特通谒贺，棱恨曰：‘太守不德，今当即罪，而君
反相贺邪’？南曰：‘旦有善风，明日中时应有吉问，故来
称庆。旦日，棱延望景晏，以为无征。至晡，乃有驿使赍
诏书原停棱事，南问其迟留之状，使者曰：‘向度宛陵
浦里’’。”“马踠足，是以不得速。”棱乃服焉。后举有道，辟
公府，病不行，终于家。